ກອງປະຊຸມ ສະພາວິທະຍາສາດ ຂັ້ນຄະນະວິຊາ
ເພື່ອເປັນການກະກຽມເນື້ອໃນໃຫ້ກອງປະຊຸມ ສະພາວິທະຍາສາດຂັ້ນ ສມປຊ ທີ່ຈະໄຂຂຶ້ນໃນໝໍ່ໆນີ້, ທັງເພື່ອເປັນການສະຫຼຸບສັງລວມຄືນການເຄື່ອນໄຫວໃນສົກປີ 2015-2016 ແລະ ວາງທິດທາງແຜນການເຄື່ອນໄຫວໃນສົກປີ 2016-2017. ດັ່ງນັ້ນ ຄະນະວິຊາລັດທິສັງຄົມນິຍົມວິທະຍາສາດ ໄດ້ຈັດກອງປະຊຸມສະພາວິທະຍາສາດ ຂັ້ນຄະນະວິຊາຂຶ້ນ ໃນຕອນແລງຂອງວັນທີ 5 ສິງຫາ 2016 ເພື່ອສະຫຼຸບ ວຽກງານການຄົ້ນຄວ້າວິທະຍາສາດ ພາຍໃຕ້ການເປັນປະທານຂອງ ທ່ານ ຮສ ປອ ບຸນຄົງ ຫຼ້າຄຳສາຍ ຮອງຫົວໜ້າ ສມປຊ ຜູ້ຊີ້ນຳວຽກງານ ຄົ້ນຄວ້າວິທະຍາສາດ ສມປຊ, ມີ ທ່ານ ປທ ອຸ່ນເຮືອນ ແກ້ວວິໄລ ປະທານສະພາວິທະຍາສາດຂັ້ນຄະນະວິຊາ ພ້ອມດ້ວຍ ທ່ານ ຮສ ປອ ແອ່ນ ໂສລະຖີ ຮອງປະທານສະພາວິທະຍາສາດ ຂັ້ນຄະນະວິຊາ ແລະ ສະມາຊິກສະພາວິທະຍາສາດ ເຂົ້າຮ່ວມຢ່າງພ້ອມພຽງ.
ສະມາຊິກສະພາແຫ່ງຊາດ ຊຸດທີ VIII ປະຈຳເຂດເລືອກຕັ້ງທີ I ລົງມາເຜີຍແຜ່ຜົນສຳເລັດກອງປະຊຸມ ຄ້ັງປະຖົມມະລຶກຂອງ ສະພາແຫ່ງຊາດ ຊຸດທີ VIII ທີ່ ສມປຊ
ໃນວັນທີ 5 ສິງຫາ 2016 ຢູ່ທີ່ສະຖາບັນການເມືອງ ແລະ ການປົກຄອງແຫ່ງຊາດ ໄດ້ເປັນ ກຽດຕ້ອນຮັບ ສະມາຊິກ ສະພາແຫ່ງຊາດ ຊຸດທີ VIII ປະຈຳເຂດເລືອກຕັ້ງທີ I ເຊິ່ງນຳພາຄະນະໂດຍ: ທ່ານ ຮສ ປອ ທອງສະລິດ ມັງໜໍ່ເມກ ກຳມະການສູນກາງພັກ , ສະມາຊິກສະພາແຫ່ງຊາດຊຸດທີ VIII ປະຈຳເຂດເລືອກຕັ້ງທີ I, ເລຂາຄະນະບໍລິຫານງານພັກ, ຫົວໜ້າ ສມປຊ, ພ້ອມດ້ວຍ ທ່ານ ນ ເກດມະນີ ບັນດາສັກ ສະມາຊິກສະພາແຫ່ງຊາດ ຊຸດທີ VIII ປະຈຳເຂດເລືອກຕັ້ງທີ I, ທັງຄວບເປັນສະມາຊິກສະພາປະຊາຊົນ ນະຄອນຫຼວງ ຊຸດທີ I, ປະທານຄະນະກຳມະການ ວັດທະ ນະທຳ-ສັງຄົມ ແລະ ບັນດາເຜົ່າ ສະພາປະຊາຊົນ ນະຄອນຫຼວງ ແລະ ທ່ານ ນ ວາລີ ເວດສະພົງ ສະມາຊິກສະພາແຫ່ງຊາດ ຊຸດທີ VIII, ປະຈຳເຂດເລືອກຕັ້ງທີ I, ຮອງປະທານສະພາການຄ້າ ແລະ ອຸດສາຫະກຳແຫ່ງຊາດລາວ.
ສະຖາບັນການເມືອງ ແລະ ການປົກຄອງ ແຫ່ງຊາດ ມອບຕຶກອາຄານ ຢູ່ເຂດສີສະເກດໃຫ້ ກະຊວງສຶກສາທິການ ແລະ ກີລາ
ໃນຕອນບ່າຍຂອງ ວັນທີ 26 ກໍລະກົດ ທີ່ຜ່ານມາ ສະຖາບັນການເມືອງ ແລະ ການປົກຄອງແຫ່ງຊາດ ໄດ້ມອບທີ່ດິນ ແລະອາຄານ ສຳນັກງານ ສມປຊ (ເຂດສີສະເກດ) ໃຫ້ກະຊວງສຶກສາທິການ ແລະ ກີລາ ຄຸ້ມຄອງນຳໃຊ້ ໂດຍປະຕິບັດຕາມການແຈ້ງການຂອງຫ້ອງວ່າການລັດຖະບານ ແລະທິດຊີ້ນຳຂອງ ຄະນະພັກ, ຄະນະນຳ ສມປຊ ເຊິ່ງໃນພິທີເປັນກຽດເຂົ້າຮ່ວມພາຍໃຕ້ການເປັນສັກຂີພິຍານ ແລະປະທານຂອງ ທ່ານ ປທ ອຸບົນ ມະຫາໄຊ ຄະນະພັກ, ຮອງຫົວໜ້າ ສມປຊ ແລະທ່ານ ບົວລານ ສິລິປັນຍາ ຮອງລັດຖະມົນຕີກະຊວງສຶກສາ ແລະກີລາ.
ພິທີມອບ-ຮັບ ປະກາສະນິຍະບັດໃຫ້ແກ່ນັກສຶກສາ ສົກປີ 2015-2016 ຢູ່ສະຖາບັນ ການເມືອງ ແລະ ການປົກຄອງແຫ່ງຊາດ
ເພື່ອເປັນການຢັ້ງຢືນເຖິງຜົນສຳເລັດອີກເທື່ອໜຶ່ງຂອງ ສະຖາບັນການເມືອງ ແລະ ການປົກຄອງ ແຫ່ງຊາດ ໃນການກໍ່ສ້າງ ແລະ ບຳລຸງພະນັັກງານຫຼັກແຫຼ່ງນຳພາ ຂອງພັກ-ລັດ ກໍ່ຄືບັນດາພະນັກງານທີ່ໄດ້ເຂົ້າມາຮ່ຳຮຽນສຶກສາ ແລະ ຄົ້ນຄວ້າທີ່ສະຖາບັນການເມືອງ ແລະ ການປົກຄອງແຫ່ງຊາດນີ້, ໃນ ຕອນເຊົ້າຂອງວັນທີ 22 ກໍລະກົດ ປີ 2016 ນີ້, ສະຖາບັນການເມືອງ ແລະ ການປົກຄອງແຫ່ງຊາດ ຈຶ່ງໄດ້ຈັດຕັ້ງພິທີມອບ-ຮັບປະກາສະນິຍະບັດ ໃຫ້ແກ່ນັກສຶກສາຊັ້ນສູງລະບົບເລັ່ງລັດ 5 ເດືອນ ຮຸ່ນທີ່ XVIII ຈຳນວນ 53 ທ່ານ ຍິງ 12 ທ່ານ, ນັກຄົ້ນຄວ້າລະບົບປະລິນຍາໂທລະບົບພາກຄ່ຳ, ພາກປົກກະຕິ, ພາກເສົາ-ອາທິດ ຈຳນວນ 52 ທ່ານ, ຍິງ 10 ທ່ານ, ນັກສຶກສາປະລິນຍາຕີຮຸ່ນທີ XVIII ຈຳນວນ 139 ທ່ານ, ຍິງ 23 ທ່ານ ແລະ ນັກສຶກສາອານຸປະລິນຍາຮຸ່ນທີ XIII ຈຳນວນ 56 ທ່ານ, ຍິງ 16 ທ່ານ, ທີ່ສຳເລັດການ ປ້ອງກັນຄົບຕາມເງື່ອນໄຂເຊິ່ງລວມມີທັງໝົົດຈຳນວນ 300 ທ່ານ, ຍິງ 61 ທ່ານ. ກ່ອນທີ່ຈະເລີ່ມເຂົ້າ ສູ່ພິທີມອບ-ຮັບປະກາສະນີຍະບັດດັ່ງກ່າວນັ້ນ ໃນເວລາ 8 ໂມງ00 ກໍ່ໄດ້ມີພິທີວາງກະຕ່າດອກ ໄມ້ຕໍ່ໜ້າ ຮູບຫຼໍ່ ຂອງ ປະທານ ໄກສອນ ພົມວິຫານ.